C 498/32
LT
Europos Sąjungos oficialusis leidinys
2022 12 30
Perėjimas nuo vietos ir regionų valdžios institucijų vaidmens pripažinimo prie veiksmingo daugiapakopių veiksmų įgyvendinimo 13. pripažįsta, kad Glazgo klimato paktu, nors ir nepavyko užfiksuoti reikiamų veiksmų skubos ir masto, pavyko pradėti antrąjį Paryžiaus susitarimo etapą ir užbaigti visus likusius Paryžiaus taisyklių sąvado klausimus (7); vis dėlto tebėra labai susirūpinęs, kad dėl šiuo metu nacionaliniu lygmeniu nustatytų įpareigojančių veiksmų temperatūra pasaulyje gali pakilti 2,5 oC;
14.
pakartoja Konferencijos dėl Europos ateities galutinėje ataskaitoje išdėstytus raginimus paspartinti žaliosios pertvarkos įgyvendinimą; tebėra susirūpinęs dėl energijos įperkamumo vartotojams ir verslui, visų pirma atsižvelgiant į esamą krizę; pabrėžia būtinybę apsaugoti pažeidžiamiausias grupes ir teritorijas nuo bet kokio nepageidautino neigiamo energetikos pertvarkos poveikio, primindamas 2022 m.
Europos Komisijos prognozavimo ataskaitos išvadas;
15. atkreipia dėmesį, kad dėl reikalingų veiksmų masto reikia integruotos, daugiapakopės politikos ir tarpsektorinių sprendimų; todėl pabrėžia, kad reikia oficialiai pripažinti vietos ir regionų valdžios institucijų vaidmenį kovojant su klimato kaita; pabrėžia, kad turėtų būti sudarytos palankesnės sąlygos veiksmingam ir sistemingam vietos ir regionų valdžios institucijų dalyvavimui tiek pasirengimo etape, tiek per derybas;
16. pabrėžia, kad RK, būdamas daugiau kaip vieno milijono vietos ir regionų vadovų ir tinklų tinklo institucinis atstovas, atlieka svarbų vaidmenį; pabrėžia RK unikalią, kaip klimato politikos veiksmų įgyvendinimo vietos lygmeniu varomosios jėgos, padėtį ir pasirengimą bendradarbiauti ir tapti partneriu su Europos institucijomis ir Paryžiaus susitarimo šalimis siekiant tolesnio daugiapakopio bendradarbiavimo iki COP27 ir vėliau;
17. pabrėžia koalicijos „Under2“, kaip pirmojo pasaulinio susitarimo dėl veiksmų klimato kaitos srityje, skirto subnacionalinėms valdžios institucijoms, kuris buvo inicijuotas rengiantis Paryžiaus susitarimui, svarbą; atkreipia dėmesį į atnaujintus ir platesnio užmojo koalicijos „Under2“ tikslus, išdėstytus 2021 m. susitarimo memorandume, kuriame įsipareigojama imtis veiksmų, kad iki 2050 m. ar anksčiau būtų pasiektas 1,5 oC laipsnio tikslas ir grynasis nulinis išmetamųjų teršalų kiekis; ragina RK narius taip pat pasirašyti šį susitarimą, o koalicijos „Under2“ šalis – prisijungti prie platesnio užmojo 2021 m. susitarimo memorandumo;
18. pabrėžia itin svarbų vietos valdžios institucijų ir savivaldybių (LGMA) grupės atstovų vaidmenį sutelkiant vietos ir regionų valdžios institucijų balsus visame pasaulyje ir nuolat stiprinant pasaulinį subnacionalinių valdžios institucijų, norinčių kovoti su klimato kaita, tinklą; ragina visas UNFCCC šalis bendradarbiauti su vietos valdžios institucijų ir savivaldybių grupės atstovais ir visais nevalstybiniais subjektais ir tokiu būdu konstruktyviai prisidėti prie pasirengimo COP27, ir užmegzti tvirtesnį bendradarbiavimą su UNFCCC grupe „Friends of Multilevel Action“;
Klimato kaitos švelninimo užmojų išlaikymas ir pajėgumų skatinimas plečiant mokslinius tyrimus ir inovacijas 19. primena, kad apie 10 000 vietos ir regionų valdžios institucijų visoje Europoje prisiėmė plataus užmojo įsipareigojimus mažinti išmetamą šiltnamio efektą sukeliančių dujų (ŠESD) kiekį ir kovoti su klimato kaita dalyvaudamos iniciatyvose, kaip antai Merų paktas, kurdamos strategijas ir klimato srities veiksmus, pavyzdžiui, tvarios energetikos ir klimato veiksmų planus arba kitus vietos lygmens klimato veiksmų planus, vykdomus pagal regionines iniciatyvas; pabrėžia, kad 75 proc. iš daugiau kaip 11 000 Visuotinį merų paktą pasirašiusių miestų merų užsibrėžė platesnio užmojo išmetamo ŠESD kiekio mažinimo tikslus (8) nei jų nacionalinės Vyriausybės, o daugiau kaip 50 proc. jų spartina ŠESD kiekio mažinimo tempą;
20. pabrėžia, kaip vietos ir regionų valdžios institucijų įsipareigojimai ir veiksmai papildo ir stiprina pastangas, kurių imtasi tiek tarptautiniuose procesuose, tiek nacionaliniu lygmeniu ir tai, kad vietos ir regionų valdžios institucijų veiksmai yra būtini, siekiant įgyvendinti nacionalinius ir tarptautinius tikslus; pakartoja, kad reikia oficialiai įtraukti regionų ir vietos lygmeniu nustatytus įpareigojančius veiksmus, siekiant papildyti nacionaliniu lygmeniu nustatytus įpareigojančius veiksmus ir oficialiai pripažinti, stebėti ir skatinti subnacionalinio lygmens valdžios institucijas visame pasaulyje mažinti išmetamą ŠESD kiekį;
(7) (8)
Paryžiaus susitarimu nustatyta tarptautinių veiksmų programa, o Paryžiaus taisyklių sąvadu šis susitarimas pradėtas vykdyti, nustatant priemones ir procesus, padedančius jį visapusiškai, sąžiningai ir veiksmingai įgyvendinti.
Šaltinis: 2021 m.
Visuotinio merų pakto poveikio ataskaita.